Във връзка с постъпили допълнителна информация с вх. № ОВОС-2322-2/23.11.2021г. и уведомление с вх. № ОВОС-2322/12.10.2021г. за инвестиционно предложение (ИП): **„Внедряване на технология за съхранение и оползотворяване на отпадъци (пепели) от топлоелектрически централи с кодове 10 01 01 и 10 01 02 при производството на бетон“** поземлен имот № 11845.59.78, с. Войводиново, местност БАШ ПАРА, общ. Марица, обл. Пловдив, с възложител **„ЗЛАТНА ПАНЕГА ЦИМЕНТ” АД** и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т.11, буква „б“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 2 от същия закон подлежи на **преценяване на необходимостта** **от извършване на ОВОС**.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002016 „Рибарници Пловдив“.

Копие на писмото е изпратено до Община Марица и кметство с.Войводиново

Отговорено от РИОСВ-Пловдив на 15.12.2021г.